1973R1054 — SL — 14.12.1992 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 1054/73

z dne 18. aprila 1973

o podrobnih pravilih za dodelitev pomoči za sviloprejke







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 845/72 ( 1 ) z dne 24. aprila 1972 o določitvi posebnih ukrepov za spodbujanje gojenja sviloprejk in zlasti člena 2(5) Uredbe, ker so v Uredbi Sveta (EGS) št. 922/72 ( 2 ) z dne 2. maja 1972, kakor je bila spremenjena z Uredbo (EGS) št. 884/73 ( 3 ) določena splošna pravila za dodelitev pomoči za sviloprejke za gojitveni leti 1972/73 in 1973/74; ker je Komisija zavezana sprejeti ustrezna podrobna pravila uporabe za gojitveno leto 1973/74; ker se v skladu s členom 2(2) Uredbe (EGS) št. 845/72 in členom 2(3) Uredbe (EGS) št. 922/72 dodeli pomoč izključno za zabojčke, ki vsebujejo minimalno količino jajčec in iz katerih je bilo pridobljeno minimalno število zapredkov; ker je zato treba države članice pooblastiti za določitev te minimalne količine, vendar ob upoštevanju običajnih proizvodnih pogojev v Skupnosti; ker morajo po členu 3 Uredbe (EGS) št. 922/72 države članice uvesti nadzor za zagotavljanje, da proizvodi, za katere je bil vložen zahtevek za pomoč, izpolnjujejo pogoje za dodelitev pomoči; ker morajo zato zahtevki za pomoč, ki jih vložijo gojitelji, vsebovati minimalne podatke, potrebne za ta nadzor; ker je treba sprejeti enotne določbe za izplačilo zneska pomoči; ker se države članice pooblasti za dodelitev pomoč samo gojiteljem, ki so svoje zabojčke z jajčeci dobili od odobrene službe in pridobljene zapredke predali odobreni službi; ker je treba za pravilno uporabo sistema pomoči določiti pogoje za odobritev teh služb; ker je treba v tem primeru za zagotavljanje učinkovitosti zgoraj navedenega nadzora zahtevkom za pomoč priložiti potrdila, ki jih izdajo te službe in njihovo pravilnost preverijo države članice; ker so ukrepi, predvideni s to uredbo, v skladu z mnenjem Upravljalnega odbora za lan in konopljo, SPREJELA NASLEDNJO UREDBO:







Člen 1

▼M1

Pomoč, navedena v členu 2 Uredbe (EGS) št. 845/72 se za sviloprejke, gojene v Skupnosti, dodeli pod pogoji, predpisanimi v naslednjih členih.

▼B

Člen 2

Pomoč se dodeli izključno za zabojčke:

(a) ki vsebujejo vsaj 20 000 jajčec sviloprejk, primernih za izvalitev;

(b) iz katerih je bilo pridobljeno minimalno število izbranih zapredkov, ki imajo primeren zunanji videz in so zreli, enotne barve in mer, brez madežev in sneti ter primerni za odmotavanje.

Minimalno količino, navedeno pod (b), določijo zadevne države članice, vendar ne sme biti manj kot 20 kg.

Člen 3

▼M2

1. Pomoč se dodeli gojiteljem sviloprejk, ki vložijo zahtevke najpozneje do 30. novembra vsako leto, razen v primeru višje sile.

Vendar pa velja, da se pri zahtevku za pomoč, vloženem:

— najpozneje do 31. decembra istega leta, dodelita dve tretjini pomoči,

— najpozneje do 31. decembra naslednjega leta, dodeli ena tretjina pomoči.

Vsak gojitelj lahko vloži samo en zahtevek.

▼B

2. Država članica izplača znesek pomoči gojitelju v štirih mesecih po mesecu, v katerem je bil vložen zahtevek.

Člen 4

1. Zahtevek za pomoč vsebuje vsaj naslednje podatke:

— ime, naslov in podpis vlagatelja,

— število uporabljenih zabojčkov z jajčeci z datumom oz. datumi prejema,

— količino zapredkov, pridobljenih iz teh jajčec, in datum oz. datume, ko so bili zapredki predani,

— mesto skladiščenja pridobljenih zapredkov, ali, če so bili prodani in predani, ime in naslov prvega kupca.

2. Kadar se uporabijo ukrepi, predvideni v členu 2(2) Uredbe (EGS) št. 922/72, je zahtevek za pomoč dopusten le, če so mu priložena potrdila, navedena v členu 6 te uredbe.

Člen 5

1. V skladu s členom 2(2) Uredbe št. 922/72 se lahko odobri samo javne ali zasebne službe, če je iz njihovega računovodenja razvidno vsaj:

— število predanih zabojčkov z imenom gojitelja, ki jih je prejel, ter datumom odpreme,

— količina prejetih zapredkov z imenom gojitelja, ki jih je dobavil, in datumom prejema.

2. Države članice izvedejo nadzor nad odobrenimi službami, ki omogoča zlasti ugotavljanje skladnosti med računovodskimi podatki in tistimi v potrdilih iz člena 6.

Člen 6

Odobrene službe izdajo gojiteljem:

— najpozneje 40 dni po odpremi zabojčkov z jajčeci potrdilo, v katerem so navedeni vsaj ime in naslov zadevnega gojitelja, število predanih zabojčkov, datum odpreme in datum izdaje potrdila;

— najpozneje 40 dni po prejemu zapredkov potrdilo, v katerem so navedeni vsaj ime in naslov zadevnega gojitelja, število prejetih zapredkov, datum prejema in datum izdaje potrdila.

Člen 7

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.